# Ascari

### Fra Wikipedia, den frie encyklopedi

Ascari Cars er en britisk bilprodusent, basert i Banbury, England. Selskapet ble stiftet av nederlenderen Klaas Zwart i 1994 for å bygge eksotiske sportsbiler, både for gate- og racingbruk. Dessuten eier Ascari verdens mest eksklusive racerbane: Race Resort Ascari, nær Ronda i sør-Spania.

## [rediger] Historie

Ascari Cars ble offisielt etablert i Dorset, England i 1995, av nederlenderen Klaas Zwart som hadde tjent seg rik på spesialverktøy for oljebransjen i Aberdeen, Skottland. Selskapet ble inspirert av, og navngitt etter, Alberto Ascari (1918-1955) og faren Antonio Ascari (1888-1925). Både far og sønn Ascari kjørte billøp, og begge omkom i en ulykke under et løp, 36 år gamle.

Allerede i 1994 ble Lee Noble engasjert for å designe en supersportsbil for Ascari. Resultatet ble prototypen Ascari FGT, med en midtmontert motor fra Chevrolet Corvette på 600 hester. Fire år senere, i 1998, ble en produksjonsmodell lansert: Ascari Écosse (Écosse er fransk for Skottland). Modellen var basert på det opprinnelige FGT prototype-chassiset, men under panseret satt en V8-motor fra BMW på enten 300, 350 eller 400 hestekrefter. Bilen veide fattige 1 250 kilo, og den kraftigste versjonen klarte derfor å flytte seg fra stillestående til 100 km/t på bare 4.2 sekunder, med en toppfart på 320 km/t. Modellen ble første gang presentert på bilutstillingen i Birmingham i 1998, og 10 biler ble produsert samme år.

I 2000 bygget Ascari en ny fabrikk i Banbury for å utvikle sin andre modell, Ascari KZ1, og i tillegg for å huse racingteamet sitt, som undergikk en omfattende restrukturering i 1999 og 2000. For første gang var både bil- og racingvirksomheten til Ascarigruppen samlet under ett og samme tak, og i januar 2000 viste Ascari frem sin nye racerbil, A410, med en 4-liters V10 under panseret. Bilen klarte ikke å kvalifisere seg til 24-timersløpet i Le Mans samme år, men debuterte på Nürburgring i Tyskland i løpet Nürburgring 1000 km.

I 2000 begynte Ascari også utviklingen av verdens første racing-feriested. Dette ligger i en dal i sør-Spania (Ronda), og besøkende kan erfare et helt nytt konsept, som kombinerer høyhastighetskjøring og adrenalinkick med luksuriøs avslapning i nærheten av en topp moderne racerbane.

## [rediger] Modeller

Ascaris modeller:

- Ascari Ecosse
- Ascari KZ1

## [rediger] Eksterne lenker

Offisiell hjemmeside

Hentet fra «http://no.wikipedia.org../../../a/s/c/Ascari.html»

Kategorier: Bilmerker | Bilprodusenter | Britiske selskaper

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English
- Español
- 日本語
- Svenska
- Türkçe